|  |  |  |  |
| --- | --- | --- | --- |
| **ᑕᐃᔭᐅᔾᔪᓯᖓ**: ᑎᑎᕋᖅᑕᐅᓯᒪᔪᖅ ᐋᓐᓂᐊᓯᐅᖅᑎ, ᑕᑯᔭᐅᔪᑦᓴᓄᑦ ᐊᖓᔪᖅᑳᖅ |  | **ᑮᓇᐅᔾᔭᑦᓵᑦ:** $95,882 - $108,810 ᐊᕐᕌᒍᑕᒫᑦ, 37.5 ᐃ/ᐱᓇᓱᐊᕈᓯᖅ |  |
| **ᒥᓂᔅᑕᐅᕕᖓᑦ**: ᐋᓐᓂᐊᖃᕐᓇᖏᑦᑐᓕᕆᔨᒃᑯᑦ |  | **ᐅᑭᐅᖅᑕᖅᑐᒦᑦᑐᖅᓯᐅᑏᑦ:** $15,016 ᐊᕐᕌᒍᑕᒫᑦ |  |
| **ᓄᓇᓕᖏᑦ**: ᐃᖃᓗᐃᑦ |  | **ᑲᑐᔾᔨᖃᑎᒌᓐᓅᖓᓂᖅ**: ᓄᓇᕗᒻᒥ ᐃᖅᑲᓇᐃᔭᖅᑏᑦ ᑲᑐᔾᔨᖃᑎᒌᖏᑦ |
| **ᑐᑭᓯᒋᐊᕈᑎ #:**10-01-235-184SK |  | **ᐃᓪᓗᖃᖅᑎᑕᐅᓂᖅ**: ᓇᔪᒐᖃᑎᒌᕝᕕᑦᑕᓕᒃ ᐃᖅᑲᓇᐃᔭᖅᑎᓄᑦ |
| **ᖃᓄᐃᑦᑑᓂᖓ ᐃᖅᑲᓇᐃᔮᑉ**: ᐃᓱᓕᕝᕕᖃᙱ |  | **ᒪᑐᕕᑦᓴᖅ ᐅᓪᓗᖅ**: ᒫᑦᓯ 27, 2020 @ 12:00AM EST |  |

**ᑖᓐᓇ ᐃᑉᐱᓐᓇᕆᐊᑭᑦᑐᖅ ᐃᖅᑲᓇᐃᔮᖅ ᓈᒻᒪᓈᖅᓯᒪᒋᐊᓖᑦ ᐱᕋᔭᓯᒪᐅᑎᖃᕐᒪᖔᖅ ᖃᐅᔨᒋᐊᕈᑏᑦ, ᒪᓐᓂᑦᓯᐅᑎᓯᒪᙱᒃᑲᓗᐊᕐᒪᖔᕐᓗ ᖃᐅᔨᓴᖅᑕᐅᒋᐊᓕᒃ.**

ᐅᓇ ᐃᖅᑲᓇᐃᔮᑦᓴᖅ ᒪᑐᐃᖓᔪᖅ ᐃᖅᑲᓇᐃᔮᖅᑖᕋᓱᐊᕈᒪᔪᓕᒫᓄᑦ.

ᑕᑯᔭᑦᓴᐅᔪᓄᑦ ᐊᖓᔪᖅᑳᖅ ᐃᓚᒋᔭᐅᔪᖅ ᐋᓐᓂᐊᕕᓕᐊᖅᑐᓂᒃ ᑲᒪᔪᓄᑦ ᐊᐅᓚᑦᓯᓲᖑᑦᓱᓂ ᖃᐅᔨᓴᑦᓯᐊᓯᓐᓈᑦ ᑐᑭᒧᐊᑦᑎᑕᐅᓂᖏᑦ ᐊᑕᐅᓯᐅᙱᑦᑐᒧᑦ ᐋᓐᓂᐊᖅᑐᓕᕆᔨᒧᑦ/ᑕᑯᔭᑦᓴᐅᓂᓪᓗ ᐋᓐᓂᐊᕕᒻᒥ ᐃᖃᓗᓐᓂ ᕿᑭᖅᑖᓗᒻᒥᓗ. ᑖᓐᓇ ᐃᖅᑲᓇᐃᔭᖅᑎ ᐊᖓᔪᖅᑳᖃᕐᓂᐊᖅᑐᖅ ᐋᓐᓂᐊᓯᐅᖅᑏᑦ ᐊᖓᔪᖅᑳᖓᓐᓂᒃ, ᓘᑦᑖᓕᐊᕐᕕᓐᓂ.

ᐋᓐᓂᐊᕕᓕᐊᖅᑐᑦᓴᓂᒃ ᐊᐅᓚᑦᓯᓂᖅ ᐱᖃᓯᐅᔾᔨᔪᖅ ᐊᐅᓚᓂᐅᔪᓕᒫᓂᒃ ᐱᒋᐊᖅᓱᑎᒃ ᑕᑯᔭᑦᓴᐅᔪᖃᓕᕐᒪᑦ, ᐅᕝᕙᓗ ᑭᙴᒪᑦᓯᔪᖃᓕᕐᒪᑦ. ᐅᑯᐊ ᐊᐅᓚᓂᐅᔪ ᐱᖃᓯᐅᔾᔨᔪᑦ: ᕿᒥᕐᕈᓂᖅ, ᐸᐸᑕᐅᒋᐊᓕᓐᓂᒃ ᐸᕐᓇᐅᔾᔨᓂᖅ ᐸᐸᑕᐅᒋᐊᓕᓐᓄᓪᓗ ᑐᑭᒧᐊᑦᑎᑦᓯᓂᖅ, ᑕᑯᔭᑦᓴᐅᔪᓂᒃ ᐊᐅᓚᑦᓯᓂᖅ, ᖃᐅᔨᓴᕐᓂᖅ, ᕿᒥᕐᕈᓕᐅᒥᔮᕐᓂᖅ ᐋᓐᓂᐊᕕᓕᐊᖅᑐᑦ ᐸᐸᑕᐅᓂᖏᓐᓂᒃ, ᐋᓐᓂᐊᕕᓕᐊᖅᓯᒪᔪᓄᑦ ᓂᐱᒋᔭᐅᓂᖅ, ᐊᓂᔪᑦᓴᓂᓪᓗ ᐸᕐᓇᐅᑎᖃᕐᓂᖅ ᐱᖃᓯᐅᑎᑦᓱᑎᒃ ᑭᖑᕐᖓᒍ ᑕᑯᔭᑦᓴᓕᐅᑦᓯᐊᕐᓂᖅ. ᑕᑯᔭᑦᓴᐅᔪᓄᑦ ᐊᖓᔪᖅᑳᖅ ᐅᖃᖃᑎᖃᖃᑦᑕᕐᓂᐊᖅᑐᖅ ᑕᕝᕙᐅᔪᓂᒃ ᐋᓐᓂᐊᖅᑐᓕᕆᓂᕐᒧᑦ ᐱᔨᑦᓯᕋᖅᑎᓂᒃ ᓴᖅᑮᓗᑎᓪᓗ ᑲᓲᒪᖃᑎᒌᑦᑐᓂᒃ ᑲᓱᕐᓂᐅᔪᓂᓪᓗ ᐃᖅᑲᓇᐃᔭᖅᑎᓪᓗᐊᑕᕐᓄᑦ/ᑎᒍᒥᐊᖅᑎᓪᓗᐊᑕᕐᓄᑦ ᐊᐅᓚᑦᓯᓂᐊᕐᓗᑎᒃ ᑲᑐᔾᔨᖃᑎᒌᓐᓂᒃᑯᑦ ᐸᐸᑕᐅᔪᓂᒃ. ᐱᖃᓯᐅᑎᑦᓱᓂ ᓇᒻᒥᓂᖅ ᐊᐅᓚᑦᓯᓂᕐᒧᑦ ᐊᐅᓚᓂᕐᒧᑦ ᐃᓕᓐᓂᐊᕋᑦᓴᐃᓪᓗ ᐋᓐᓂᐊᖅᑐᓕᕆᔨᓄᑦ.

ᖃᐅᔨᒪᓂᖅ, ᐱᔪᓐᓇᕐᓂᐅᒋᐊᓖᓪᓗ ᑕᕝᕙᓂ ᐃᖅᑲᓇᐃᔮᕐᒥ ᐱᖃᓯᐅᔾᔨᔪᑦ: ᐃᓕᓐᓂᐊᖅᓯᒪᓂᕐᒧᑦ ᐃᓕᑕᕆᔭᐅᔾᔪᑏᑦ ᐃᓕᑕᕆᔭᐅᓯᒪᔪᒥᒃ ᓯᓚᒃᑐᓴᕐᕕᔾᔪᐊᕐᒥᒃ, ᐊᔾᔨᒐᓚᖓᓂᓪᓘᓐᓃᑦ ᐊᒻᒪᓗ ᐊᕐᕌᒍᐃᑦ ᐱᖓᓱᑦ ᐊᑖᓂᐅᙱᑦᑐᖅ ᒫᓐᓇᖃᒻᒥᖅ ᐱᓕᒻᒪᑦᓯᒪᓗᓂ ᐋᓐᓂᐊᖅᑐᓕᕆᓂᕐᒥ. ᑎᑎᕋᖅᑕᐅᒍᓐᓇᕐᓗᓂ ᑎᑎᕋᖅᑕᐅᓯᒪᔪᑦ ᐋᓐᓂᐊᓯᐅᖅᑏᑦ ᑲᑐᔾᔨᖃᑎᒌᖏᓐᓄᑦ ᓄᓇᑦᓯᐊᕐᒥ ᓄᓇᕗᒻᒥᓗ. ᑎᑎᕋᖅᑕᐅᒋᐊᓕᒃ ᓯᕗᕐᖓᓂ ᐅᓪᓗᖅ ᐱᒋᐊᕐᕕᑦᓴᖓᑕ.

ᐊᕐᕌᒍᒥᒃ ᐊᑕᐅᓯᕐᒥᒃ ᐃᖅᑲᓇᐃᔭᖅᓯᒪᓗᓂ ᐅᑭᐅᖅᑕᖅᑐᒥ ᐃᓄᑭᑦᑐᓂ ᐋᓐᓂᐊᕕᒻᒥ, ᐊᕐᕌᒍᒥᒃ ᐊᑕᐅᓯᕐᒥᒃ ᐱᓕᒻᒪᑦᓯᒪᓗᓂ ᐃᖅᑲᓇᐃᔭᖅᓯᒪᓗᓂ ᐊᔾᔨᒌᙱᑦᑐᓂᒃ ᐋᓐᓂᐊᖅᑐᓕᕆᔪᓂ, ᐃᓕᑕᕆᔭᐅᔾᔪᑎ ᐊᓪᓚᕝᕕᓕᕆᓂᕐᒧᑦ, ᐋᓐᓂᐊᓯᐅᖅᑎᓅᖓᔪᒥᒃ ᐊᒻᒪᓗ ᐱᓕᒻᒪᑦᓯᒪᓂᖅ ᑕᓚᕕᓴᒃᑯᑦ ᐋᓐᓂᐊᖅᑐᓕᕆᓂᕐᒥᒃ ᑕᑯᓐᓈᖅᑕᐅᔪ ᐃᑲᔫᑕᐅᒋᐊᖏᑦ.

ᐃᓕᑕᕆᔭᐅᓯᒪᔪᑦ ᐅᖃᐅᓰᑦ ᓄᓇᕗᒻᒥ ᐃᓄᒃᑎᑐᑦ, (ᐃᓄᐃᓐᓇᖅᑐᑦ), ᖃᓪᓗᓈᑎᑐᑦ ᐅᐃᕕᑎᑐᓪᓗ. ᐅᖃᕈᓐᓇᑦᓯᐊᕐᓂᖅ ᐊᑕᐅᓯᐅᙱᑦᑐᒥᒃ ᓄᓇᕗᒻᒥ ᐃᓕᑕᕆᔭᐅᓯᒪᔪᓂᒃ ᐅᖃᐅᓯᕐᓂᒃ ᑕᑯᓐᓈᖅᑕᐅᔪᖅ ᐊᑑᑎᖃᕆᐊᖓ.

**ᐃᖅᑲᓇᐃᔭᐃᓐᓇᖅᑐᓄᑦ, ᐃᓱᓕᑦᑕᖏᑦᑐᓄᑦ ᐋᓐᓂᐊᓯᐅᖅᑎᓄᑦ, ᐃᖅᑲᓇᐃᔮᖅᑖᖅᑐᓄᑦ ᖄᖓᒎᕈᑏᑦ ᐅᑯᓇᙵᑦ ᐱᖃᓯᐅᔾᔨᔪᑦ: $5,000 ᐅᓪᓗᕐᒥ ᐱᒋᐊᕐᕕᖓᓂ, $5,000 ᑕᖅᑮᑦ 18 ᐊᓂᒍᖅᐸᑕ ᐊᒻᒪᓗ $10,000 30 ᑕᖅᑮᑦ ᐊᓂᒍᖅᐸᑕ. ᓱᓕᒃᑲᓐᓂᖅ $9,000 ᐊᕐᕌᒍᑕᒫᑦ ᓯᕗᓪᓕᖅᐸᐅᔾᔨᔪᓂ ᐃᖅᑲᓇᐃᔮᖃᖃᑕᐅᓂᕐᒧᑦ ᐊᒻᒪᓗ $375 ᑕᖅᑭᑕᒫᑦ ᐃᖅᑲᓇᐃᔭᐃᓐᓇᕐᓂᕐᒧᑦ ᖄᖓᒎᕈᑏᑦ ᑲᑎᑦᓱᑎᒃ $4,500 ᐊᕐᕌᒍᑕᒫᑦ.**